Marat Nurmuhamedov
Marat Koptileuvich Nurmuhamedov (1930-yil 6-yanvar, Qoraqalpoq avtonom viloyati, Toʻrtkoʻl shahri – 1986-yil 21-iyun, Turkiya; Nukusda dafn etilgan) – qoraqalpoq adabiyotshunosi. Oʻzbekiston Fanlar akademiyasi akademigi (1974). Oʻzbekistonda (1980) va Qoraqalpogʻistonda xizmat koʻrsatgan fan arbobi (1973). Filologiya fanlari doktori (1965), professor (1968), Qoraqalpogʻiston pedagogika instituti rus tili va adabiyoti fakultetini tugatgan (1950). Oʻzbekiston Fanlar akademiyasi Qoraqalpogʻiston boʻlimining Iqtisodiyot va madaniyat institutida katta ilmiy xodim, boʻlim mudiri, direktor oʻrinbosari (1953—1959), Oʻzbekiston Fanlar akademiyasi Qoraqalpogʻiston boʻlimi raisi (1959—61). „Amudaryo“ jurnal bosh muharriri (1957—1958), Qoraqalpogʻiston Yozuvchilar uyushmasi raisi (1958—1959). Oʻzbekiston Fanlar akademiyasi Tarix, tilshunoslik va adabiyotshunoslik boʻlimi kotibi (1966—1974, 1979—1980). Oʻzbekiston Fanlar akademiyasi Til va adabiyot instituti direktori (1974). Oʻzbekiston Fanlar akademiyasi vitse-prezidenti (1974—1979). Qoraqalpogʻiston Oliy Kengashi Prezidiumi raisi oʻrinbosari (1980—1983), Nukus universiteti rektori (1983—1985). Asosiy ilmiy ishlari qoraqalpoq prozasining rivojlanish yoʻllari mavzusida. Oʻrta maktablar (9— 10-sinflar) uchun adabiyotdan darslik, oʻquv dasturlari tuzgan. „Qoraqalpoqlar“ (tarixiy etnografik ocherk) kitobi (Tatyana Jdanko, Sobir Kamolovlar bilan hamkorlikda, 1971) mualliflaridan. Beruniy nomidagi Oʻzbekiston (1983) hamda Berdaq nomidagi Qoraqalpogʻiston Davlat mukofotlari laureata (1970).